
DOCTRINA CRISTIANA. 


hi 


1. Pr. Kiko ta hende? 
R. Un criatura, koe tien razon i un 
alma koe no por moerí nunca, i un coerpa koe 
mesté moerí un dia, 


2. Pr. Pakiko Dios a criá hende? 
R. Pa sirbi Dios den es moendoe aki, 
i pa mirá Dios pa semper na cieloe. 
3. Pr. Kiko hende mesté haci, pa mirá Dios 
pa semper? 
R. El mesté conocé Dios, stimá Dios 
i sirbi Dios den es moendoe aki té na fin di su 
bida. ` 
4. Pr. Kiko ta un Christian? 
R. Un dicipel di Hesu Christo koe ta batizar, 
koe ta keré i ta confesá santa Lei di Hesu Christo 
den berdadera Iglesia di Hesu Christo. 


E ee 


5. Pr. Kiko ta obligacion di un Cristian? 
R. Cumpli coe mandamientoenan di Dios, 
biba segun Lei di Hesu Cristo. 
6. Pr. Kiko ta sinjal di un Christian 
R. Sinjal di Santa Cruz. 


2. 


7. Pr. Kiko ta Kerementoe 6 fé? 
R. Un birtud i un doenamentoe di Dios, 
i un luz koe ta haci hende keré firmemente toer 
kiko Dios a revelá i pa Santa Iglesia ta proponé 
nos pa keré, sea koe ta skirbir ó no skirbir. 


8. Pr. Kiko nos mesté keré? 
R. Toer kiko Dios a revelá, i koe Iglesia 


ta proponé nos pa keré. 
9. Pr. Pakiko nos mesté keré toer esai? 
+ R. Pasobra Dios ta berdad i sabiduria eterna, 
koe no por hera, ni ganjá nos. 


10. Pr. Com nos por sabi es koe Dios a revelá? 
R. Pa Santa Iglesia, koe ta proponé nos 
toer é berdadnan, koe Dios a sinjá. 


41. Pr. Iglesia no por herá, ni ganjá nos? 
R. No: Iglesia no por herá; pasobra Hesu 
Christo a primintí di kedá semper coe su Iglesia, 
i El a mandá nos di scuchá su Iglesia. 
12. Pr. Oenda nos ta hajá den poco palabra 
principal cos, koe nos mesté keré? 
R. Den Credo koe Apostelnan a trahá i 
koe ta partir den diez-dos Artikel, 


er BP ae 


18. Pr. Reza Credo: 


R. 1. Mi ta keré den Dios Tata Todopode- 
roso, Criador di Cieloe à di tera: 

2. 7 den Hesu Christo, su unico Jioe, nos 
Senjor. 

8. Koe tabata concibir di Spiritoe Santoe, koe 
a nacé di Birgen Maria: 

4. Koe a padecé bau (na tempoe) di Poncio 
Pilato, koe tabata crucificar, koe a moert i koe 
ta derar; 

5. Koe a bahá den di fierno, koe a resucitó 
di tres dia despues di su morto ; 

6. Koe a subt na Cieloe, i ta sintá na manoe 
derechoe di Dios Tata Todopoderoso; 

7. Di aji lé bini pa huzgá bibo à mortonan. 

8. Mi ta keré den Spiritoe Santoe ; 

9. Santa Iglesia Catolika, Communion di San- 
toenan ; 

10. Pordon di picarnan ; 
11. Resurreccion di carni: 
12. bida eterna. Amen. 


14. Pr. For di oenda Iglesia a haja berdadnan 
koe el ta proponé nos pa keré? 
R. For di Scritura Santa i Tradicion. 


3. 


15. Pr. Kiko hende mesté sabi pa su eterna 
salbacion ? 


R. 1. Koe tien un Dios. 2. Koe tien tres 
Dibina Persona: Dios Tata, Dios Jioe, i Dios 

Spirítoe Santoe. 3, Koe segunda Persona di 
Santísima Trinidad, Dios Jioe, a bira hende pa 
nos, a padecé i a moerí pa nos. 4 Koe Dios 
ta pagador di bon i castigador di maloe” 


16. Pr. Nos no por ta salbar, si nos no sabi 
es cuater Artikelnan ? 

R. No: mas ki ta for di nos falta, 
17, Pr. Kiko nos mesté sabi segun mandamien- 
toe di Santa Iglesia? 


R. 1. Pater Noster, 2, Ave Maria. 8. Credo, 
4. Diez mandamientoe di Dios. 5. Cinco man- 
damientoe di Santa Iglesia, 6. Uso di siete Santoe 
Sacramentoe, 7. Obligacion di nos estado. 


18. Pr. Si nos no sabi es siete artikelnan nos 


no por ta salbar anto? 


R. Si: nos por ta salbar, ma mesté ta for 
di nos falta koe nos no sabi nan. 


4, 
19. Kiko ta Dios? 

R. Dios ta un Spirítoe purísimo i incriado, 
Criador, Senjor i Gubernador di Cieloe i di tera: 
Fuente di nos salbacion i nos Supremo Bien, 

20. Pr. Cuantoe Dios tien? 
R. No tien mas koe wn solo Dios, 
21. Pr. Cuantoe Dibina Persona tien ? 

R. Tres: Dios Tata, Dios Jioe i Dios 

Spiritoe Santoe. 


A 


22. Pr. El Tata ta Dios? 
R. Si. 
23. Pr. El Jioe ta Dios? 
R. Si. 
24, Pr. El Spirítoe Santoe ta Dios? 
R. Si. 
25. Pr. Tini tres Dios anto? 
R. No, es tres Dibina Persona no ta mas 
koe un solo Dios. 


26. Pr. Oenda Dios ta? 
R. Na Cieloe, na tera, na toer parti i 


lugar. 
5. 


27. Pr. Kiko ta Santísima Trinidad? 
R. Dios Tata, Dios Jioe i Dios Spirítoe 
Santoe: Tres Dibina Persona den un solo Dios. 
28. Pr. Den kiko Dios a moenstrá su poder 
todopoderoso ? 
R. Ora El a trahá Cielo i tera for di nada. 
29. Pr. Di kiko Dios a trahá promer hende? 
R. Dios a trahá coerpa di Adam di tera, 
isu alma di nada. 
80. Pr. Kiko ta Angelnan? 
R. Angelnan ta spirítoe koe Dios a criá 
| den Cieloe for di nada. 
31. Pr. Tien Angel koe wardá hende? 
| R. Si: cada hende tien un Angel koe ta 
wardéle; el ta jamar Angel wardador. 


82. Pr. Cual ta segunda Persona di Santísima 
Trinidad ? 
R. Dios Jioe, koe a bira hende pa nos. 
33. Pr. Com nos ta jamá Dios Jioe, koe a 
bira hende pa nos? 
R. Hesu Cristo. Nos ta jamé també: Mesías, 
Salbador ó Redentor. 


84, Pr. Hesu Christo ta Dios? 
R. Si; El ta Dios i hende. 
85. Pr. Cuantoe naturaleza Hesu Cristo tien ? 
R. Dos: Naturaleza dibina (pasobra El ta 
Dios,) i Naturaleza humana (pasobra El ta hende.) 


36. Pr. Cuantoe Persona tien den Hesu Cristo? 
R. Un só, koe ta segunda Persona di San- 
tísima Trinidad. 
37. Pr. Pakiko Dios Jioe a bira hende pa nos? 
R. Pa librá nos di esclabitud di demonio, 
i pa sinjá nos camina di Cieloe. 
38. Pr. Com nos a cai den di esclabitud di 
demonio ? 
R. Pa picar di nos promer tata Adam. 
39. Pr. Kiko Adam a haci? 
R. El a comé fruto, koe Dios a tahé. 
40. Pr. Ta Adam só koe a cai den esclabitud 
di demonio? 
R. No: nos toer a haci picar huntoe coe 
Adam, i nos toer a cai den di esclabitud di 
demonio. 


IE 


41. Pr. Pakiko? 

R. Pasobra Dios a será nos bolontad den 
bolontad di Adam; es ta, koe Dios a toemá 
bolontad i hacir di Adam pa bolontad i hacir 
di toer hende, koe lo nacé despues di djé. 


7. 


42. Pr. Com Dios Jioe a bira hende? 

R. Pa obra i gracia di Dios Spirítoe-Santoe 
El tabata concibir, i El a nacé di Santísima 
Birgen Maria. 


43. Pr, Kiko Hesu Cristo a padecé 6 sufrí 
pa nos? 
R. Desdi su nacementoe hasta su morto 
El a sufrí pobreza i humiliacion, i pasá toer 
sorto di disgustoe, principalmente na tempoe di 
su pasion. 


44, Pr. Kiko a sosodé ora Hesu Cristo a moerí? 

R. Su alma a salí for di su coerpa, ma su 
dibinidad (naturaleza dibina) a kedá unir coe su 
alma i su coerpa, 


45. Pr. Oenda alma di Hesu Cristo a bai 
despues di su morto? 

R. Su alma a bahá den fierno. 

46. Pr. Cual ta é fierno, koe Hesus su alma 
a bahá den djéle? 

R. Ta un lugar di é fierno, koe nos ta jamá 
limbo, oenda alma di hende hústoenan, koe a 
moerí promer koe Hesus, tabata obligar di wardá 
su binimento, 


= Mi 


47. Pr. Com Hesu Cristo ta derar? 

R. Na tardi koe Hesu Cristo a moerí dos 
homber birtuoso a kitá su coerpa for di cruz, i 
nan a ponéle den un graf nobo, koe tabata kobar 
den un piedra. 

48. Pr. Hesu Cristo a kedá morto? 

R. No: El a resucitó di tres dia despues 
di su morto pa su mees poder. 

49. Pr. Oenda Hesu Cristo à bai anto? 

R. El a subí na Cielo pa su mees 
poder, cuarenta dia despues di su Resurreccion. 

50. Pr. Oenda Hesu Cristo ta awor? 

R. El ta sintá na manoe derechoe di Dios 
Tada Todopoderoso, 

51. Pr. Ki tem Hesu Cristo lo bini pa huzgá? 

R. Na fin di moendoe. 

52. Pr. Kende Hesu Cristo lo huzgá? 

R. Toer hende. 

53. Pr. Kende ta Dios Spirítoe Santoe? 

R. El ta Dios i tercera Persona di Santísima 
Trinidad. 

54, Pr. Kiko Spiritoe Santoe ta haci pa nos? 

R. El ta haci nos santoe pa su gracia, 


8. 
55. Pr. Kiko ta Santa Iglesia? 
R. Oen reunion di toer cristian, koe ta 
obedecé na Papa i koe ta confesá berdadera lei 
di Hesu Cristo. 


== IV ao 


56. Pr. Kende ta cabez di Santa Iglesia? 


R. Cabez principal invisibel ta Hesu Cristo; 
ma Papa ta cabez visibel di Iglesia na lugar di 
Hesu Cristo den es moendoe aki. 


| 57. Pr. Na kiko nos por conocé berdadera 
| Iglesia di Hesu Cristo? 

R. Na es cuater sinjal: 1. Koe Iglesia ta 
| Un. 2. Koe Iglesia ta Santa. 3. Koe Iglesia 


Ita Catolika i Apostólica. 4. Koe Iglesia tien 
4 berdadero milagro, 


58 Pr. Kiko ta nífica Comunion di Sántoenan ? 
R. Es ta: koe toer berdadero cristian tien 


| parti den toer sacrificio, oracion i bon obra di 
Iglesia. 


59. Pr. Nos tien algun probechoe di Sántoenan 
koe ta na Cieloe? 

R. Si: nan ta judá nos pa nan oracion i 
també pa nan bon obra, koe nan a haci den 
nan bida, 

60. Pr. Com nos por hajá parti den merito 
di Sántoenan ? 

R. Pa Indulgencia, 
61. Pr. Kiko ta Indulgencia? 

R. Pordon di pena koe nos mesté pasá 
aki na moendoe 6 na Purgatorio, pa nos picar. 

62. Pr. Kende ta doená Indulgencia? 

R. Papa, Obispo ó otro Major di iglesia, 

segun poder koe nan a ricibí di Hesu Cristo. 

63. Pr. Cuanto sorto di Indulgencia tien? 
R. Dos sorto: indulgencia plenaria, i in- 
dulgencia parcial, 


64. Pr. Kiko nos mesté haci pa ganá Indul- 
gencia ? 

R. Nos mesté cumplí coe toer kiko Papa 
6 Obispo ta mandá nos. 


9. 


65. Pr. Di ki picar nos por hajá pordon den 
di Santa Iglesia? 
R. Di toer picar. 


66. Pr. Di ki manera nos ta hajá pordon di 
nos picar? 
R. 1. Pa Sacramentoe di Bautismo. 2. Pa 
Sacramentos di Penitencia, i 3. Pa un contri- 
cion perfecta. . 


67. Pr. Kiko ta nífica: Resurreccion di carni? 


R. Koe toer hende lo resucitó un dia pa 
poder di Dios, coe é mees coerpa koe nan ata- 
batien den nan bida. 


68. Pr. Oenda alma di hende ta bai koe a moerí ? 
R. Na un di es tres lugar: Na cieloe na 
Purgatorio, o na fierno. 
69. Pr. Kende ta bai cieloe? 
R. Alma di hende koe ta moerí den gracia 


di Dios i koe no ta debé nada mas na husticia 
di Dios. 


ee 


70. Pr. Kiko ta Purgatorio? 
R. Purgatorio ta un lugar oenda candéla i 
Otro castigoe ta limpiá alma di toer mancha, 


71. Ki álmanan ta bai Purgatorio? 
R. Alma di hende koe ta moerí den gracia 
di Dios, ma koe mesté padecé ainda algun pena 
6 castigo temporal pa nan picar. 


72. Pr. Com nos por librá 6 sacá es álmanan 
for di Purgatorio ? 
R. Pa nos oracion, pa nos bon obra; ma 
principalmente pa S. Sacrificio di Misa i pa 
Indulgencia. e 


73. Pr. Ki álmanan ta bai fierno? 
R, Alma di hende koe pa su mees bolon- 
tad ta moerí for di berdadero kerementoe, i di 
nan koe tien berdadero kerementoe ma koe ta 
moerí na estado di picar mortal, 


10. 


74. Pr. Kiko ta Speranza? à 
R. Un birtud i un doenamentoe di Dios, 
koe ta haci hende pidi i sperá coe firma con- 
fianza bida eterna i toer cos koe nos tien di 
mester pa hajéle. 


75. Pr. Kiko ta Oracion? 
R. Un pidimentoe koe nos ta haci na Dios, 
76. Pr. Com nos mesté pidi Dios? 


R. 1, Coe respect. 2. Coe atencion. 3. Nos 
mesté pidi Dios muchoe bé mees cos. 4 Ora 


gi! |! Ena 


koe nos pidi cosnan di moendoe, nos mesté pídi 
nan na Dios bau condicion: si nan ta bon pa 
salbacion di nos alma. 
77. Pr. Ki oracion ta di mehor di toer? 
R. Oracion Dominical 6 Pater noster. 
78. Pr. Reza Pater noster : 

R. Nos Tata, koe ta na cieloe. 1. koe Bo 
nomber ta santificar; 2. larga Bo reino bini no 
nos, 3. koe Bo bolontad ta hacir na tera com 
na cieloe: 4. Doena nos awé nos pam di canda 
dia. 5. Pordoná-nos nos débe asina koe nos ta 
pordoná na nos débedornan; 6. I no larga nos 
cai den tentacion; 7. Ma libra nos.di maloe. 
Amen. 

79. Pr. Kiko ta es Oracion koe nos ta jama 
Ave Maria? 
R. Ta un alabanza corticoe di Santisima Birgen 
i un pidimentoe pa su intercesion cerca Dios. 


80. Pr. Reza” Ave Maria: 

R. Mi ta coeminda bo: Maria, jen di 
gracia ; Senjor ta coe bo: bo ta bendicionar den. 
ter di toer muher; à fruta di bo barrika Hesu 
ta bendicionar. Santa Maria, Mama di Dios, 
pidi pa nos, pecador, awor i na ora di nos 
morto. Amen. 

81. Pr. Kiko ta Caridad ó Stimacion ? 

R. Un birtud i un doenamentoe di Dios, 
koe ta haci hende stimá Dios arriba toer cos, 1 
nos progimo com nos mees pa amor di Dios. 

82. Pr. Kiko ta nífica esai: stimá Dios arriba 
toer cos? x 

R. Koe nos ta stima Dios asina tantoe koe 
mehor nos kier moerí koe ofendé Dios pa algun picar. 


83. Pr. Pakiko nos mesté stimá Dios arriba toer 
cos? 

R. Pasobra Dios ta infinitamente bon den 
Dios mees, 

84. Pr. Ki tem mi ta stimá mi progimo asina 
mees kom mi mees? 

R. Ora mi ta haci na mi progimo toer 
kiko mi kiér pé haci na mi també: i koe mi 
no haci na mi progimo nada koe mi no kiér pé 
haci na mi tampoco. 

85. Pr. Com’ nos ta moenstrá koe nos ta stimá 
Dios? 

R. Ora nos ta wardá su mandamientoe. 
86. Pr. Ki mandamientoe ? 

R. Principalmente Diez Mandamientoe koe 

Dios mees a doená nos. 
87. Pr. Reza Diez mandamientoe: 
R. 1. Stima Dios arriba toer cos. 

No hurá sin grandi mester. 
Santífica Fiéstanan. 
Honrá bo tata i bo mama. 
No matá. 
No haci cos dishonesto. 
No hortá. 
No papiá maloe di bo progimo. 
No deseá muher di bo progimo, 
No codiciá cos di otro hende. 

88. Pr. Kiko promer mandamientoe ta mandá 
nos? 

R. Confesá, sirbí i stimá un solo Dios 
berdadero. 


89. Pr. Ki picar Dios a tahá den es manda- 
mientoe ? 

R. Idolatria, Sacrilégio , supersticion , deses- 
peracion i odio contra Dios. 


90. Pr. Kiko di dos mandamientoe ta mandá 
nos? 


R. Honrá i respectá Santa Nomber di Dios. 


91. Pr. Ki picar Dios ta tahá den es manda- 
mientoe? 

R. 1. Jamá nomber di Dios sin mester ó 
sin respect. 2. Blasfémia. 3. Huramentoe. 4. Mal- 
dicion 6 plegamentoe. 


92. Pr. Kiko di tres mandamientoe ta mandá 
nos? 
R. Santífica Fiestanan, 
93. Pr. Com nos mesté santifica Fiestanan ? 
R. 1. Oir Misa, i 2. Larga pará toer trabau 
pisar. 
94. Pr. Kiko di cuater mandamientoe ta 
mandá nos? 
R. Honrá nos Tata i nos Mama. 
95. Pr. Na kende mas nos mesté obedecé? 
R. Na toer nos major spiritual i temporal. 


ESET 


96. Pr. Kiko di cinco mandamientoe ta tahá nos? 


R. 1. No matá nos mees. 2 No matá nos 
progimo. 3. No haci maloe na nos progimo. 


97. Pr. Kiko di seis i di nuebe mandamientoe 
ta tahá nos? 

R. 1. Pensamentoe dishonesto. 2. Palabra 
dishonesto. 3. Cantika dishonesto, 4. Baliamentoe 
dishonesto. 5. Bistimentoe dishonesto, 6. Toca- 
mentoei obra dishonesto. 7 Deséo na cos dishonesto. 


98. Pr. Kiko di siete mandamientoe ta tahá nos. 

R. Toer cos inhustoe koe nos por haci na 
nos progimo. 1. Hortá. 2. Judá pa hortá. 
8. Coemprá cos di ladron, ó wardá cos koe nan 
a hortá. 4. Danjá cos di otro hende. 5. No 
cumplí coe trabau di hende, na kende su sirbici 
nos ta, 6. No pagá su debe, 7. Ganjá den 
negoci. 8, Toemá mucho intrest pa placa koe 
nos ta fiá. 9, Coempra bau di balor, ó bendé 
pa mas koe tien balor, 


99. Pr. Pa hajá pordon di picar di hortamentoe, 
ta basta koe nos confesé noema? 
R. No; nos mesté bolbé doená na su donjo 
cos koe nos a hortá. 
100. Pr. Kiko di ocho mandamientoe ta tahá nos? 


R. Mumurá 6 papiá maloe di nos progimo, 
i també corda maloe di nos progimo sin basta 
motibo. 


101. Pr. Kiko di diez mandamientoe ta tahá nos? 
R. Toer deseo pa cohé cos di nos progimo. 


ae 

102. Pr. Cuantoe Mandamientoe di Santa Iglesia 
tien? 
R. Principalmente es cinco: 

4. Wardá dia Domingo i Dianan di Fiesta wardar. 

2. Oir Misa es dianan. 

3. Juná dianan coe Iglesia ta manda. 

4. Confesá su picar alomenos un bez na anja. 

5. Rieibi Santísima Eucharistia ó Comunion tem 

di Cuaresma 6 di Pascu di Resurreccion. 


108. Pr. Nos mesté wardá Mandamientoe di 
Iglesia? 

R. Si, mees cos koe Lei di Dios, pasobra 
Hesu Cristo a mandá nos di obedecé na su Iglesia. 


. Pr. Com nos mesté oir misa ? 
R, Coe muchoe atencion i respect. 
. Pr. Kiko ta nífica: coe atencion ? 
R. Koe nos mesté poné toer nos sintir 
i cordamentoe arriba es koe Sacerdote ta haci 
na altaar. 
106. Pr. Com nos mesté moenstrá nos respect ? 
R. Coe nos alma i nos coerpa. 
107. Pr. Kiko di tres mandamientoe di Iglesia 
ta mandá nos? 
R. Juná. 
108. Pr. Kiko di cuater mandamiéntoe di Iglesia 
ta mandá nos? 
R. Confesá nos!'picar alomenos un bez pa anja. 


109. Pr. Kende mesté confesá? 
R. Toer cristian, koe tien mas koe siete anja. 

110, Pr. Kiko di cinco mandamientoe di Iglesia 
ta mandá nos? 
R. Ricibí Santa Comunion tem di cuarés- 
ma 6 di Pascu di Resurreccion. 
(Tempoe koe hende mesté ricibi Santa Comunion ta 


cominzá aki na promer Domingo di Cuaresma i ta kabá 
na promer Domingo despues di Pascu di Resurreccion.) 

111. Pr, Kiko ta un Sacramentoe? 
R. Un sinjal di un gracia invisibel koe 
Hesu Cristo a instituí pa nos salbacion. 


112. Pr, Cuantoe Sacramentoe tien? 

R. Siete: 1. Bautismo. 2. Confirmacion. 
3. Santísima Eucharistia. 4. Penitencia 6 Confe- 
sion. 5. Estrema-uncion. 6. Orden Sacerdotal. 
i 7. Matrimonio, 


118. Pr. Kiko ta gracia? 
R. Un fabor ó doenamentoe di Dios pa 
nos eterna salbacion, koe nos no a merecé. 


114, Pr, Ki Sacramentoe nos no por ricibí mas koe 
un bez den nos bida? 

R. E tres: Bautismo, Confirmacion i Orden 
Sacerdotal. 


115. Pr, Ki Sacramentoe ta di mas grandi mester ? 
R, Bautismo, pasobra ningun hende no 
por ta salbar sin Bautismo. 


116. Pr. Pakiko no? 
R. Pasobra nos toer ta manchar coe picar 
original, koe nos a erf di nos promer tata Adam. 


== MiS 


117. Pr. Kiko ta Sacramentoe di Bautismo? 


R. Un Sacramentoe koe ta instituír pa Nos 
Senjor Hesu Cristo, den cual pa labamentoe di 
awa i pa invocacion di Santísima Trinidad, hende 
ta hajá pordon di picar original i di otro picar 
koe hende a haci promer di su Bautismo. 


118. Pr. Kiko ta Sacramentoe di Confirmacion ? 


R. Un Sacramentoe coe ta instituír pa Nos 
Senjor Hesu Cristo, den cual pa imponementoe 
di manoe i pa Crisma hende ta ricibí Spiritoe 
Santoe i ta birá perfecto cristian. 


119. Pr. Kiko nos ta ricibí pa Confirmacion ? 


R. Gracia di Spiritoe Santoe, i forza pa 
profesá nos fé constantemente i pa cumplí coe 
toer obligacion di un cristian. 


16. 


120. Pr. Kiko ta Santísima Eucharistia ? 

R. Un Sacramentoe koe ta instituir pa Nos 
Senjor Hesu Cristo den cual bau figura di pam 
i di binja Cristo” mees ta presente. 

121. Pr. Ki tem Hesu Cristo a instituí Santísima 
Eucharistia ? 

R. Laatste bé koe El a cená coe su Apos- 

telnan, atardi promer di su santísima Pasion. 


122. Pr. Na kende Hesu Cristo a largá poder 
di trocá pam i binja na su Coerpa i Sanger? 

R. Na Apóstelnan, i pa medio di nan na 
toer Sacerdote di Iglesia. 

123. Pr. Hesu Cristo tabatien poder di trocá 
pam i binja na su Coerpa i su Sanger ? 

R. Si; pasobra Hesu Cristo ta Dios todo- 
poderoso, koe por haci toer kiko El kier. 


124. Pr. Hesu Cristo a kier trocá pam i binja 
na su Coerpa i su Sanger? 


R. Si, com nos ta mirá den palabra koe 
El a papiá. 

125. Pr. Kiko nos ta ricibí anto, ora nos ta 
ricibí Santa Communion? 

R. Berdadero Coerpa i Sanger di Hesu 
Cristo, bau figura di pam i binja, coe su Dibi- 
nidad i Humanidad, bibo i inmortal asina mees 
com el ta glorioso den Cieloe. 

126. Pr. No ta pam anto es koe nos ta ricibí? 

R. No, ta solamente figura ó parcementoe 
di pam; ta parcé pam, ma ta berdadero Coerpa 
¡ Sanger di Nos Senjor Hesu Cristo. 

127. Pr. Ta Coerpa di Hesu Cristo só, koe ta 
presente bau figura di pam? 

R. No, ta Coerpa i Sanger di Hesu Christo. 
128. Pr. Kiko ta presente anto bau figura di binja? 

R. També Coerpa i Sanger di Hesu Cristo. 

129. Pr. Ki ora Hesu Cristo ta bini presente 
bau figura di pam i di binja? 
R. Ora Sacerdote ta‘ papiá palabra di Con- 
sagracion meimei di Sacrifício di Misa. 

130. Pr. Kiko ta sosodé anto? 

R. Pa es palabra pam i binja ta trocá den 
Coerpa i Sanger di Hesu Cristo, 

131. Pr. Ora Sacerdote ta kibrá Santoe Hostia, 
el ta kibrá Coerpa di Hesu Christo? 

R. No; Sacerdote ta kibrá solamente figura 
di pam: ma Coerpa di Hesu Cristo ta kedá enter, 
132. Pr. Bau di ki partida Coerpa di Hesu 
Cristo ta kedá anto presente? 

R. Bau cada partida, cuantoe koe tien. 
133. Pr. Ki respect ó reverencia nos mesté tien 
pa Santísima Eucharistia ? 

R. Mees respect koe nos mesté tien pa Dios, 
pasobra Hesu Cristo, Joe di Dios tai presente, 
134, Pr. Ki probechoe Santa Comunion ta 
doená nos? 

R. 1. El ta aumentá den di nos gracia di 
Dios, koe ta bida di nos alma. 2. Nos ta haja 
forza pa risistí na tentacion i na nos pasion. 
3. Nos ta ricibí un forza particular pa jegá na 
bida eterna. 

135. Pr. Kiko nos mesté haci pa ricibi bon 
Santa Comunion? 

R. 1. Nos mesté keré firmamente-koe Hesu 
Cristo ta presente den Santísima Eucharistia. 2. 
Nos mesté ta limpi di toer picar mortal, 3. Nos 
mesté ta na juna for di diez-dos ora di anochi. 
136. Pr. Kiko nos mesté haci, ora nos ta bai 
ricibí Santa Comunion? 

R. Nos mesté excitá áctonan di Fé, di 
Speranza, di Caridad, di Contricion i di Deseo: 

1 anto nos mesté ricibí Santa Comunion coe 
muchoe debocion, humildad i reverencia. 


137. Pr. Cuantoe tempoe Hesu Cristo ta kedá 
den di nos, ora nos a ricibí ? 

R. Coe su Coerpa i su Sanger Hesu Cristo 
ta kedá den di nos tantem koe figura di pam ta 
kedá den di nos (koe ta poco mas ó menos un cuart 
di ora), ma coe su gracia El ta kedá den di nos 
té ora nos tien trobé disgracia di cai den un picar 
grandi. 

138. Pr. Kiko nos mesté haci despues koe nos 
a ricibí Santa Comunion ? 

R. 1. Nos mesté adorá Hesu Cristo, koe 
ta den di nos. 2. Nos mesté doená gracias na 
Hesu Cristo, i pidiele pa warda nos contra toer 
tentacion i pa doená nos su gracia. 3. Nos por 
pidi Hesu Cristo toer otro cos koe tien di mester, 
4. Nos mesté pidi Hesu Cristo pa otro hende, 
i també pa álmanan di Purgatorio. 5. Nos mesté 
ofrecé na Hesu Cristo nos bon deseo i nos bon 
propósito, 

139. Pr. Pakiko Hesu Cristo a instituí Santísima 
Eucharistia ? 

R. 1. Pa doená nos un cordamente di su 
| stimacion, di su pasion (sufrimentoe) i di su morto. 
2. Pa un berdadero comída di nos alma, i 3. Pa 
un Sacrificio di Nobo Lei, 

140. Pr. Santísima Eucharistia ta també un Sa- 
erificio ? 
R. Si, Sacrificio di Misa? 

141, Pr. Kiko ta Sacrifício di Misa? 

R. Ta un Sacrificio di Nobo Lei, den 
cual ta ofrecer na Dios Padre Coerpa i Sanger | 
di Nos Senjor Hesu Cristo pa manoe di Sacerdote. 


142. Pr. Kiko nos ta ofrecé na Dios den Sa- 
erificio di Misa? 
R. Hesu Cristo bau figura di pam i binja, 
143. Pr. Cuantoe partida Sacrificio di Missa tien ? 
R. Tres 1. Ofrenda di pam i binja. 2. Con- | 
sagracion 6 trocamentoe di pam i binja na Coerpa | 
i Sanger di Hesu Cristo, i 3. Communion di | 
Sacerdote. 
144. Pr. Pakiko Sacrificio di Misa ta sírbi? 
R. 1. Pa adorá Dios como Donjo suprémo 
di toer cos. 2. Pa gradici Dios 3. Pa pidi Dios 


su gracia i toer otro cos koe nos tien di mester. 
4. Pa pidí na Dios pordon di nos picar. 

145. Pr. Kiko ta Sacramentoe di Penitencia ? 

R. Un Sacramentoe koe ta instituír pa Nos 
Senjor Hesu Cristo, na cual pa poder koe Sa- 
cerdote tien, nos ta racibi pordon di toer picar 
koe nos a haci despues diBautismo. 

146. Pr. Ki tem Hesu Cristo a instituí Sacra- | 
mentoe di Penitencia? 

R. Na tardi di su Resurreccion 
-147. Pr. Na kende Hesu Cristo a doená poder | 
pa pordoná picar? E 

R. Na Apóstelnan, i pa medio di nan na 
toer Sacerdote di Iglesia, 

| 148, Pr. Cuantoe cos nos mester haci ora nos 
| ta bai confesá ? 

R. Siete cos: 1. Nos mesté doená gracias 
na Dios koe Dios no a largá nos moerí den nos 
picar. 2. Nos mesté pidi Spiritoe-Santoe pa doená 
nos luz i gracia pa corda bon toer nos picar. 
8. Nos mesté saminá nos consenci. 4, Nos mesté 
excitá un acto di contricion di toer nos coerazon. 
5. Nos mesté haci un bon propósito pa mendrá 
nos bida. 6. Nos mesté papiá toer nos picar 
coe nos confesor. 7 Nos mesté cumplí coe peni- 
| tencia koe nos confesor a mandá nos. 
| 149, Pr. Com nos mesté saminá nos consenci ? 

R. Coe muchos cuidado i diligencia. 

150. Pr, Arriba kiko nos mesté saminá nos 
| consenci ? 

| R. 1. Arriba diez Mandamientoe di Dios. 
Arriba cinco Mandamientoe di Iglesia, 
Arriba siete picar capital. 

Arriba nuebe picar stranjero. 

Arriba seis picar contra Spiritoe Santoe. 
Arriba cuater picar koe ta clamá benganza, 
Arriba obligligacion di nos estado, 

1 151. Pr. Cuantoe partida Sacramentoe di Peni- 
tencia tien ? 

| R. Tres: Contricion, Confesion i Satisfaccion: 
f es ta nífica: duele, confesamentoe i pagamentoe. 
1 152. Pr. Kiko ta contricion ? 

R. Un dolor berdadero di alma i arepenti- 
à mientoe di coerazon koe nos a ofendé Dios pa 

nos picar, coe un proposito firme di no haci 
picar mas. 


153. Pr. Di cuantoe manera contricion ta, 6 
cuantoe sorto di contricion tien? 

R. Dos; contricion perfecta, i- contricion 
inperfecta. 


154. Pr. Ki tem nos tien un contricion perfecta ? 

R. Ora nos tien duele di toer nos coerazon 
pasobra koe nos a ofendé Dios pa nos picar, pa 
motibo koe Dios ta infinitamente bon den Dios mees. 


155. Pr. Ki tem nos tien un contricion inperfecta ? 

R. Ora nos tien duele di toer nos coerazon 
koe nos a ofendé Dios pa nos picar, pasobra koe 
nos a perdé Ciéloe i merecé fierno pa nos picar, 
i koe nos kier stimá Dios arriba toer cos. 


156. Pr. Cual contricion ta basta ora nos ta confesá ? 
R. Contricion inperfecta. 


157. Pr. Un contricion coe boca i coe palabra 
só ta basta ? 

R. No; contricion mesté ta un dolor ¿erdadero 
di nos alma. 


158. Pr. Un dolor arriba un 6 algun picar ta basta ? 
R. No; nos mesté tien un berdadero dolor 
di toer nos picar. 

159. Pr. Kiko mas mester cerca dolor di toer 
nos picar? 

R. Nos mesté haci també un primintimentoe 
firme di mendrá nos bida. 

160. Pr. Kiko ta es primintimentoe firme ? 

R. Ta un firme bolontad i proposito di no 
haci ningun picar grandi nunca mas, i di hui 
or di toer ocacion i peligro di picar. 

161. Pr. Kiko ta confesion ? 

R. Ta un cusamentoe doloroso di nos mees 
picar na Sacerdote, pa nos por ricibi Absolucion 
di nos picar. 

162. Pr. Kiko ta Absolucion di Sacerdote ? 

R. Pordon di nos picar. 

168. Pr. Ki picar nos mesté confesá ? 

R. 1. Cada picar mortal koe nos sabi segur 
koe nos a haci despues di Bautismo, i di cual 
nos no a hajá Absolucion ainda. 2. Cada picar 
mortal dudoso; koe nos ta dudá: a) koe nos a 
haci 6 no: koe nos a confesé caba 6 no, koe 
nos a haja Absolucion di djé 6 no; i 5) cada 
picar koe nos ta dudá koe ta picar mortal à venial. 
164, Pr. Com nos mesté confesá nos picar ? 

R. 4. Coe sorto. 2. Coe numero, i 3. Coe 
eirconstancia. 

165. Pr. Kiko ta nifica: coe sorto? 

R. Koe nos mesté bisá, ki picur nos a haci, 
166. Pr. Kiko ta nífica: eoe numero ? 

R. Koe nos mesté bisá, cuantoe bé nos a 
haci es picar aki, 6 es picar aja. 

167. Pr. Kiko ta nífica: coezcirconstancia ? 

R. Koe nos mesté bisá: di ki manera nos 
a haci picar, i també, toer kiko por haci picar 
mas grandi 6 mas chikitoe, i toer kiko ta trocá 
sorto di picar. 

168. Pr. Si nos ta scondé un picar grandi ó 
un circonstancia notable den confesion pa miédo 
6 pa berguenza nos confesion ta bon ? 

R. No; nos confesion anto ta un sacrilegio, 
koe ta un picar masjar grandi. 


22. 
169. Pr. Kiko nos mesté haci, ora nos a caba di 
papiá toer nos picar ? 

R. Nos mesté tendé coe muchoe atencion es 
koe nos confesor lo puntrá nos i respondéle coe 
respect; nos mesté tendé su consego, i aceptá 
penitencia koe lé manda nos. 

170. Pr. Kiko nos mesté haci, ora Sacerdote ta 
doená nos Santa Absolucion ? 

R. Nos mesté bolbé rezá un acto di ber- 
dadera contricion. 

171. Pr. Kiko nos mesté haci, despues koe nos 
a confesá ? 

R. Nos mesté doená gracias na Dios, i cumplí 
coe penitencia koe nos confesor a doená nos na 
mees tempoe koe el a manda nos; i si nos con- 
fesor no a boetá tem, anto nos mesté cumpli con 
é asina pres koe nos por. 
172. Pr, Cual ta di tres partida di Sacramentoe 
di penitencia ? 

R. Satisfaccion ó pagamentoe. 
173. Pr. Kiko ta Satisfaccion ? 

R. Un pagamentoe na hustici di Dios pa 
nos picar, i un remedio pa no bolbé cai mas den 
picar. Nos ta jamá també Satisfaccion é peni- 
tencia koe nos confesor ta mandá nos. 

174. Pr. Kiko ta Estrema-uncion ? 

R. Un Sacramentoe koe ta instituir pa Nos 
Senjor Hesu Christo den cual hende maloe ta 
ricibi gracia, consuelo i judanza den nan enfermedad. 


175. Pr. Kende mesté ricibi es Sacramentoe ? 
R. Toer hende maloe koe a jegá na anja 
di sintir i koe ta na peligro di moerí. 


176. Pr. Ki gracia ó probechoe hende ta ricibi 
p'es Sacramentoe? 

R. 1. Pordon di toer nos picar mortal koe 
nos a loebidá den confesion. 2. Pordon'di picar 
venial. 3. Forza contra demonio i tentacion. 
4, Gracia i consuelo pa sufrí nos enfermedad coe 
pacenzi i pa moeri un bon morto. 5. Salur di nos 
coerpa, si ta combini pa probéchoe di nos alma, 


177. Pr. Kiko ta Orden Sacerdotal ? 

R. Un Sacramentoe koe ta instituir pa Nos 
Senjor Hesu Cristo, na cual Sacerdote ta ricibí 
poder i gracia pa cumpli bon coe su ministério. 


178. Pr. Kiko ta Matrimonio ? 

R. Un Sacramentoe koe ta instituir pa Nos 
Senjor Hesu Cristo den cual homber i muher 
ta worde unir, i ta ricibí gracia pa biba na paz, 
i pa criá nan joenan pa gloria di Dios, 


179. Pr, Coe ki disposicion hende mesté ricibí 
Sacramentoe di Matrimonio ? 

R. Coe un bon intencioni na estado di gracia 
es ta) liber di toer picar mortal. 

180. Pr. Si un hende kier ricibí es Sacramentoe, 
i el ta na estado di picar mortal kiko el mesté 
haci auto ? 

R. El mesté haci promer un bon confesion 
di toer su picar. 


181. Pr. Kiko ta obligacion di hende casar. 
R. Judá otro den nan mester: kedá semper 

fiél na otro i wantá otro su falta i bibá na paz 

coe otro i criá nan joenan den di miedo di Dios, 

182. Pr. Kiko ta picar ? 
R. Un ofensa contra Lei di Dios. 
183. Pr. Na cuantoe manera nos por haci picar? 
R. Nu cuater manera: 1. Pa pensamentoe 
i pa deseo. 2. Pa palabra. 3. Pa obra, i 4. Pa 
largá di haci es koe nos mester haci. 


184, Pr. Cuantoe sorto di picar tien ? 

R. Tres: picar original, picar mortal i picar 
venial, 
185. Pr. Kiko ta picar original? 

R. Picar koe nos a erf di nos promer tata 
Adam, i den cual toer hende ta nacé, 


186. Pr. Com nos por haja pordon di picar original? 
R. Pa Sacramentoe di Bautismo. 

187. Pr. Kiko ta picar mortal ? 

R. Un ofensa contra Lei di Dios den materia 
grave, es ta ora nos ta falta coe Dios su Lei 
den un cos grandi. 

188. Pr. Ki tem nos ta haci picar mortal? 
R. Ora nos ta haci un falta grandi coe 
deliberacion i coe enter nos bolontad. 
189. Pr. Ki maloe picar mortal ta haci na nos alma? 
R. 1. El ta kitá for di nos gracia 6 stimacion 
di Dios, koe ta bida di nos alma. 2. El ta kitá 
toer merito di bon obra, koe nos a haci. 3, El 
ta haci koe nos no por haci ningun bon obra 
pa merecé Cieloe, tantem koe nos ta kedá den 
djéle. 4. El ta haci nos perdé gloria di Ciéloe 
i ta poné nos na peligro di cai na cada mo- 
mento pa semper den fierno. 


190. Pr. Com nos por haja pordon di picar mortal 
koe nos a haci despues di nos Bautismo ? 

R. Pa Sacramentoe di Penitencia, i també 
pa un contricion perfecta si nos no tien ocacion 
pa confesá. 

191. Pr. Kiko ta picar venial ? 

R. Un picar koe ta contra Lei di Dios, 
ma koe no ta un falta grandi i koe no ta haci 
nos perdé gracia di Dios, 


192. Pr. Ki maloe picar venial ta haci na nos alma? 
R. 1. El ta gastá for di nos stimacion di 
Dios. 2. El ta poné hende na peligro di cai den 
f picar mas grandi, i 3. El ta haci hende merecé 
| muchoe castigo temporal, koe nos mesté sufrí den 
es moendoe, ó na Purgatorio, 


193. Pr. Com nos por hajá pordon di picar venial? 
R. Pa toer bon obra, pa dolor arriba nos 
picar, i pa Sacramentoe di Penitencia. 

194, Pr. Kiko ta picar capital? 
R. Un picar koe ta causa di muchoe otro picar. 


495. Pr. Cuantoe picar capital tien ? 

R. Siete: 1. Soberbia. 2. Avaricia (6 miskinja.) 
3. Luguria (6 stimacion pa cos dishonesto.). 
4. Rabia. 5. Gula. 6. Codici, i 7. Flogedad. 


196. Pr. Kiko ta picar stranjero? 

R. Un picar koe otro hende a haci, ma den 
cual nos tien culpa, pasobra koe nos a judé pa 
haci es picar. 

197. Pr. Com nos ta haci picar stranjéro? 

R. 1. Ora nos ta doená mal conségo. 2. Ora 
nos ta defendé hende koe a haci maloe. 3. Ora 
nos ta mandá pa haci maloe., 4. Ora nos ta gabá 
un cos maloe, 5. Ora nos ta toemá partida den mal 
hacir di otro. 6. Ora nos ta contentoe coe mal 
hacir di otro. 7. Ora nos no ta castiga é hende 
koe a haci maloe, koe ta bau di nos. 8. Ora nos 
no ta tahá pa haci maloe, ora nos por. 9. Ora nos 
ta mirá, of koe nos sabi, koe otro a haci maloe i koe 
nos no ta bisá na su major. 

198. Pr. Kiko ta picar contra Spiritoe Santoe? 
R. Picar koe hende ta haci pa pura malicia, 
i koe ta enteramente contrari na misericordia di Dios. 


199. Pr. Cuantoe picar contra Spiritoe Santoe tien ? 

R. Seis: 1 Desesperacion di nos eterna sal- 
bacion. 2. Keré koe nos por ta salbar sin nos 
merito ó sin bon obra. 3. Ningá di keré berdadnan 

(di Fé) koe nos ta conocé. 4. Codiciá stimacion di 
otro. 5. Fiká obstinar den picar i 6. Despreciá 
conbercion ó penitencia. 
200. Pr. Kiko ta picar koe ta gritá benganza 
na Cielo ? 

R, Picar koe ta asina grandi, koe nan 
malicia ta merecé koe Dios castiga nan no den 
fierno só, ma també den es moendoe aki, 


201. Pr, Cuantoe picar tien koe ta gritá ben- 
ganza na Cieloe ? 

R. Cuater: 1. Matá bolontariamente un 
hende. 2. Haci picar dishonesto contre naturaleza, 
8. Porsigi hende pober, biuda i huerfano, i 4. No 
pagá hende koe a trahá pa nos. 

202. Pr. Kiko ta un birtud? 
R. Un inclinacion di alma pa haci bon. 


203. Pr. Cuantoe birtud Teologal tien? 
R. Tres: Fé, Speranza i Caridad. 
204. Pr. Pakiko bo ta jamá es tres birtud Teologal? 
R. Pasobra koe ta Dios só koe ta doena nan. 
205. Pr. Cuantoe sorto di bon obra tien? 
R. Tres: Oracion, juna i limosna. 
206. Pr. Ki probechoe nos bon obra ta doená nos? 
- R. l. Pordon di pena 6 castigo temporal, 
koe nos mesté sufrí panos picar. 2. Pordon di 
picar venial. 3. Gracia di Dios. 4, Gloria di Cieloe. 
ROT, Pr. Kende a priminti nos Cieloe pa nos 


on obra ? 
R. Hesu Cristo. 

208. Pr. Com nos bon obra mester ta, pa nos 
por ganá Cieloe coe nan ? 

R. 1. Nan mesté ta bon di nan mees. 2. Nan 
mesté bini di gracia di Dios. 3. Nos mesté haci 
pan pa honor i gloria di Dios. 4. Nos mesté haci 
nan na stado di gracia, ó limpi di toer picar mortal, 


209. Pr. Pakiko nos mesté haci bon obra ? 

R. 1. Pasobra nan ta sirbí pa doená na 
Dios es honor koe nos ta debé na Dios. 2, Pasobra 
nan ta di mester pa nos salbacion, i 3. Pasobra 
nan ta doená nos otro gracia i probechoe. 

210. Pr. Kiko ta obra di misericordia ? 
R. Birtud, coe cual nos ta judá nos progimo. 


211. Pr. Cuantoe sorto di obra di misericordia tien? 
R. Dos: Spiritual i corporal, ó obra coe 
cual nos ta judá nos progimo su alma i su coerpa, 


212. Pr. Cuantoe obra corporal di misericordia tien? 
R. Siete: 1. Doená di comé na hende koe) 
tien hamber. 2, Doená di bebé na hende koe tien 
sed. 3. Bistí hende desnudo. 4. Ricibí den su 
cas hende stranjéro. 5. Bisíta hende maloe. 6. 
Librá 6 consolá prisonjero. 7. Derá mértonan. À 


213. Pr. Cuantoe obra spiritual di misericordia f 
tien? 

R. Siete tambe: 1. Tahá 6 corrigí peca- f 
dornan. 2. Sinjá hende ignorante. 3. Pidi Dios 
pa nos progimo. 4. Doená bon conségo na hende‘f 
koe tien mester di djé. 5. Doená consuelo na) 

hende koe ta na afliccion. 6. Wantá coe pacenzi 
flakeza di nos progimo. 7. Pordoná hende koe 
a ofendé nos. 

214. Pr. Cuantoe fin di hende tien? 
R. Cuater: morto, huici, fierno i cieloe, 


215. Pr. Kiko nos sabi di morto ? 
R. Koe toer hende mesté moerí un dia, i koe 
nos no sa ki ora nos lo moerí, 


216. Pr. Cuantoe huici tien ? 

R. Dos? Un particular, na cual Dios ta 
huzgá cada hende na mees ora koe el ta moerí; 
i un huici universal na fin di moendoe, na cual 
toer mesté parcé, 


217. Pr, Kiko hende ta sufrí den fiérno ? 

R. 1. Perdementoe di bista di Dios. 2. Re- 
mordimentoe di consenci, 3. Falta di toer consuelo. 
4. Un eternidad desgraciado. 


218. Pr. Kiko hende ta gozá na Ciéloe? 

R. 1. Bista di Dios. 2. Toer bien koe ta 
den Dios. 3. Compania di Angel i di Santoenan. 
4, Un alegria koe ta durá semper. 5. Un eternidad 
fortunar. 


1219. Pr. Cada Santoe ta igual na Cieloe? 
R. No: cada un ta ricibí aja su pagamentoe 
conforme es bon koe el a haci den su bida, — 


Corda bo fin, à lo bo mo haci picar nunca. 
Eccli. VII, v. 40. 

Acto di Fé o di Kerementoe. 


Mi Senjor i mi Dios! mi ta keré firmemente 
toer kiko Bo a revelá i koe Bo ta proponé nos pa 
Santa Madre Iglesia pa keré; pasobra Bo ta berdad 
infinita, koe no por herá, ni ganja nos. 

Den es Kerementoe aki mi kier bibá i moert. 


Acto di Speranza. 


Mi Senjor i mi Dios! mi ta sperá firmemente 
pa Bo misericordia i pa meritonan di Nos Senjor 
Hesu Cristo, bida eterna i toer cos koe nos tien di 
mester pa hajé; pasobra Bo ta infinitamente bon 
pa nos, todopoderoso i fiel na Bo primintimentoe. 

Den es Speranza aki mi kier bibá i moeri., 


Acto di Caridad 6 di Stimacion. 


Mi Senjor i mi Dios! mi ta stima Bo mas; 
koe toer cos, pasobra Bo ta infinitamente bon 
den Bo mees; mi ta stimá també mi progimo 
asina mees koe mi mees, pa Bo mi Dios. 

Den es Stimacion aki mi kier bibá i moerí. 


Acto di Contricion. 


Mi Senjor i mi Dios! mi tien masjar dolor, 
koe mi a ofendé Bo pa mi picar, no solamente: 
pasobra mi a merecé fierno i otro castigo mas, 
ma pasobra mi a ofendé un Dios asina bon i grandi, 
Mi ta haci anto un propósito firme di no haci picar: 
nunca mas i di hui toer ocacion i peligro di picar. É 
I den es propósito aki mi kier bibá i moerí. Amen. 4 

